Filtvet kirke

Filtvet kirke er en langkirke fra 1894 ved Filtvet sør på Hurumlandet i Asker kommune. Kirken tilhører Asker prosti, og Søndre Hurum menighet. Kirken er den nest yngste av de fire kirkene på Hurumlandet, og ble bygd på gården Filtvets grunn. Eiendommen og tømmer til bygging av kirken ble gitt av grunneier og skutereder C. A. Jørgensen. Kirken er tegnet av arkitekt Alfred Christian Dahl i en historiserende dragestil, med laftede, upanelte tømmervegger. Altertavlen er i nygotisk stil, med et oljemaleri av Karl Johan Holter, som forestiller Jesus og et lite barn (kopi etter Carl Bloch). Byggverket er i tømmer og har 200 plasser. Referanser Eksterne lenker Søndre Hurum menighet på kirken.no «Filtvet kirke» på kirken.no (no) «Filtvet kirke». Kirkesøk. Den norske kirke. (no) «Filtvet kirke». Kulturminnesøk. Riksantikvaren – Direktoratet for kulturminneforvaltning. «Filtvet kapell» på norgeskirker.no